  Анжелика Тихонова корреспондент Удмуртиын улӥсьёсты коллекцие люкано выль ар открыткаос суреданъя «Нарисуй «Ёлку Победы» калыккуспо вожвылъяськонэ пыриськыны ӧтё. Со сярысь Вормон музейлэн пресс-службаез ивортӥз. Суредаськыны яратӥсьёслы 1945-тӥ арез пумитаны дасяськонэз возьматыны ӵекто, кылсярысь, ож аръёсы кызэз чеберъянэз, кыз шудонъёс лэсьтэмез но выль ар кузьымъёсты. Суредын одно ик «Вормон кыз» но луыны кулэ. Ужъёс со вакытлы тупаны но праздниклы дасяськон югдурез возьматыны кулэ. Суредъёс песянай-песятайёслэн веранъёссыя яке семья архивысь туспуктэмъёсъя лэсьтэмын луыны но быгато. Открытка семьяысь учыръя суредамын луиз ке, конкурсэ пыриськись ужез борды со сярысь мадёнэз но ватсаны быгатэ. Вожвылъяськонэ, 6 аресысен кутскыса, вань мылкыд карисьёс пыриськыны быгато. Ужъёсты арлыдъя вить номинациосын учкозы: 6-8, 9-11, 12-14, 15-17 арес но 18 арессэс ортчемъёс. Жюри котькуд категориысь куинь вормисьёсты быръёз Суредъёсты котькыӵе амалэн быдэстыны луэ. Соосты 2021-тӥ арын 28-тӥ шуркынмонозь  сайтаз пыртоно. 1-7 толсуре сайтын онлайн амалэн куара сётон мыноз. Тужгес трос куара люкам ужъёс нимысьтыз кузьымъёс басьтозы. Вормисьёсты 10-тӥ толсуре ялозы. Соослэсь ужъёссэс выль ар открыткаосын аспӧртэм коллекциез кылдытыны кутозы. Конкурслэн куронъёсыныз пыр-почгес  тодматскыны луэ.  Тегъёс: Удмуртия Россия вожвылъяськон Выльар  